text: Sonja drømmer om at cykle på arbejde uden at se skrald
  09 marts 2017 kl. 15.02
  Dåser, cigaretpakker, kaffebægere, sugerør og plastik. Det er noget af alt det, Sonja Tonsgaard, slæber med sig hjem, når hun cykler fra arbejde.
  -Nogen gange kan det godt tage en time at komme hjem, siger Sonja Tonsgaard til TV SYD.
  Sonja Tonsgaard har otte kilometer hjem fra sit arbejde, og hver fredag
  Vi er blevet mere og mere glade for at bruge naturen, men vi glemmer altså at rydde op efter os. Og det mærker Sonja Tonsgaard fra Kolding. 
  -Det ærgrer mig. Det er så ærgerligt, at det er nødvendigt, at vi skal gå her og samle op.  Jeg elsker naturen, men det tager bare glæden fra det, siger Sonja Tonsgaard. 
  Lige nu har hun travlt med at samle affald, inden græsset skal slås, så dåserne ikke splintres, spredes og ædes af dyr.
  -Der er meget affald, og det er blevet værre, siger Sonja Tonsgaard.
  Hun forventer også, at sækkene hurtigere bliver fyldt, når vejret bliver bedre, og folk kommer ud i naturen.
  -Så ligger der meget ude ved vejen. Drikkebægere og ispapir.
  I starten samlede Sonja Tonsgaard skrald i smug, men det har ændret sig.
  -Der var jo nogen, der begyndte at jagte pókemoner. Så tænkte jeg, at det her alligevel gav mere mening.
  Selvom Sonja Tonsgaard tror, det er urealistisk, så drømmer hun om at kunne cykle til arbejde på en helt ren rute.
  